 Marka taas aan ka imaado waxaan doonayaa inaan waano u gudbiyo bahda reer Muqdisho oo iyagu beryahan caado ka dhigtay inay ku doodaan inay iyagu xaq u leeyihiin inay noqdaan madaxda qaranka ugu sarraysa sida madaxweynaha iyo waxa la mida taas oo ay ku sababeeyaan in caasimadda cidda deggan uun ay xaq u leedahay arrintaas oo ah mid iyadu si weyn looga dhaadhiciyey dadka ku dhaqan magaalada Xamar, waxaana taas caddayn u ah iyada oo sidaan la wada soconno magaalada Xamar laga diyaariyey xaflad loogu dabbaaldegi lahaa doorashada madaxweyninimada ee dhacday maalintii 10102004, hase ahaatee waxa la sheegay in xafladaas la joojiyey iyada oo madaxweynaha la doortay aanu magaalada Muqdisha ku lahayn taageerayaal, taasoo markaa ay caddahay in dabaaldegga laftiisu uu markiisii horeba ahaa midaan laga daacad ahayn oo cid gaara loogu tala galay haddii ay soo baxdo iyada oo aan meeshaba lagu soo darin in waddanku uu ka kooban yahay TOBAN iyo SIDDEED GOBOL oo Xamarna ay hal qayb uun ka tahay, cid kastaana ay xaq u leedahay inay wax hoggaamiso, waxaanna oran karnaa xafladaa baaqatay waa kala mudnaan bulshada Soomaaliyeed oo iyadu aaminsan in Muqdisho ay tahay caasimadooda isla mar ahaantaana aanay la,aantood Xamar sii noqon karayn Xarunta Dalka Soomaaliya. 